ΚΑΝΟΝΙΣΜΌΣ (ΕΥΡΑΤΌΜ) αριθ. 1841/2004 ΤΗΣ ΕΠΙΤΡΟΠΉΣ της 22ας Οκτωβρίου 2004 για κατάργηση του κανονισμού (Ευρατόμ) αριθ. 2014/76 περί ενισχύσεως των σχεδίων που επιχειρούνται στο πλαίσιο προγραμμάτων ερεύνης ουρανίου στο έδαφος των κρατών μελών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 70, Εκτιμώντας τα ακόλουθα: (1) Ο κανονισμός (Ευρατόμ) αριθ. 2014/76 της Επιτροπής (1) δεν εφαρμόζεται πλέον λόγω της παύσης της έρευνας ουρανίου στο έδαφος των κρατών μελών. (2) Για λόγους σαφήνειας και ασφάλειας δικαίου, πρέπει να καταργηθεί ρητά ο εν λόγω κανονισμός, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (Ευρατόμ) αριθ. 2014/76 καταργείται. Άρθρο 2 Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 22 Οκτωβρίου 2004.

[Source: multi_eurlex | Tokens: 977]